Нэхъ лъэщхэр къыхах
«Налшык» спорткомплексым щекIуэкIащ Къэбэрдей-Балъкъэрым дзюдомкIэ пашэныгъэ къыщыхьыным хуэунэтIауэ 1993-1995 гъэхэм къалъхуа ныбжьыщIэхэм я зэхьэзэхуэ. Абы хэтащ спортсмен 50. Зэпеуэм и къызэгъэпэщакIуэщ КъБР-м спортымрэ туризмэмкIэ и министерствэр, республикэм дзюдомкIэ и федерацэр.
Дзюдоист ныбжьыщIэхэм я хьэлъагъ елъытауэ зыхэта зэпеуэхэм къыщыхэжаныкIахэм щIыхь тхылъхэмрэ медалхэмрэ иратащ.
КИФЩI-м пашэныгъэ къыщыхьынымкIэ мазаем и кIэм екIуэкIыну зэхьэзэхуэм хэтыну Iэмал ягъуэтащ спортсмен 20-м. Ахэр я хьэлъагъ елъытауэ зыхэта гупхэм щытекIуахэу Джолабов Къайсын, ХьэхъупащIэ Беслъэн, Абазэ Ислъам, Къущхьэ Жамболэт, Мусэ Ахьмэд, Къущхьэ Вадим, Хъурсинэ Залымхъан, Гъубж Мурат, етIуанэ хъуахэу Гурский Александр, Циканов Ислъам, Гаджиболаев Артур, Джатэгъэжь Елдар, Тхьэгъэзит Азэмэт, Улбаш Чэрим, ещанэ увыпIэр зылъысахэу Грищенкэ Григорий, Къущхьэ Жамбот, ДыщэкI Алим, Тхьэгъэзит Iэдэм, Журт Ислъам, Настуев Азрэт, Индреев Къантемыр, Черноситов Дмитрий, Бэгъуэт Аскэр, Урыс Аслъэн, ЛъэмытхьэщI Тимур сымэщ.
Пщынокъуэ Залым,
КъБР-м спортымрэ туризмэмкIэ
и министерствэм и
пресс-IуэхущIапIэм и лэжьакIуэ.
